REPUBLIKA SRBIJA

NARODNA SKUPŠTINA

01 Broj 06-2/187-21

20. maj 2021. godine

B e o g r a d

**Z A P I S N I K**

**DVANAESTE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 18, 19. i 20. MAJA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 95 narodnih poslanika, a primenom elektronskog sistema za glasanje utvrđeno je da je u sali prisutno 146 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva zaštite životne sredine, Mirsad Hodžić, predstavnik Poslaničke grupe UJEDINjENA DOLINA - SDA SANDžAKA - od direktora Agencije za sprečavanje korupcije, Sanja Jefić Branković, predstavnik Poslaničke grupe Socijaldemokratska partija Srbije - od Ministarstva državne uprave i lokalne samouprave, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) – od Ministarstva pravde i predsednika Vlade i Đorđe Todorović, predstavnik Poslaničke grupe „Aleksandar Vučić - za našu decu“ - od Regulatornog tela za elektronske medije i ministra unutrašnjih poslova.

Predsednik je obavestio da su sprečeni da sednici prisustvuju narodni poslanici Jelisaveta Veljković i Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Svetozar Andrić, Dušan Bajatović, Miloš Banđur, Nadire Bećiri, dr Marko Bogdanović, Nevena Veinović, Nikola Vojinović, Vladan Glišić, Mladen Grujić, prof. dr Zoran Dragišić, Milovan Drecun, Vladimir Đukanović, Milan Đurica, Ninoslav Erić, Ilija Životić, Aleksandar Jovanović, Dragomir Karić, Jovan Kolundžija, Marijana Krajnović, Sofija Maksimović, prof. dr Predrag Marković, Jelena Mijatović, Marko Mladenović, Olivera Nedeljković, prof. dr Aleksandra Pavlović Marković, Goran Pekarski, Mira Petrović, Milena Popović, Nikola Radosavljević, Katarina Rakić, Ivan Tasovac, Smilja Tišma, Bojan Torbica, Nenad Filipović, Ljiljana Kuzmanović-Vujaković, Marina Mirković i Nikola Kožović.

Narodna skupština je, većinom glasova (od 178 prisutnih narodnih poslanika, 156 je glasalo za, a 22 nisu glasala), usvojila Zapisnik Devete sednice Prvog redovnog zasedanja Narodne skupštine Republike Srbije u 2021. godini, održane 21, 22, 27. i 28. aprila 2021. godine.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Miodraga Linte da se dnevni red dopuni tačkom - Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 181 prisutnog narodnog poslanika, pet je glasalo za, a 176 nije glasalo) i predlog narodnog poslanika Ane Karadžić da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 181 prisutnog narodnog poslanika, 21 je glasao za, jedan protiv,a 159 nije glasalo).

Narodna skupština je, većinom glasova (od 181 prisutnog narodnog poslanika, 167 je glasalo za, a 14 nije glasalo), prihvatila predlog narodnog poslanika dr Aleksandra Martinovića da se obavi:

**1. zajednički načelni pretres o:**

**- Predlogu zakona o izmenama i dopunama Zakona o srednjem obrazovanju i vaspitanju,** koji je podnela Vlada (broj 011-771/21 od 29. aprila 2021. godine),

**- Predlogu zakona o izmenama i dopunama Zakona o zabrani diskriminacije,** koji je podnela Vlada (broj 011-742/21 od 26. aprila 2021. godine),

**- Predlogu zakona o rodnoj ravnopravnosti,** koji je podnela Vlada (broj 011-741/21 od 26. aprila 2021. godine) i

**- Predlogu zakona o obnovi kulturno - istorijskog nasleđa i podsticanju razvoja Sremskih Karlovaca,** koji je podnela Skupština Autonomne pokrajine Vojvodine (broj 011-738/21 od 26. aprila 2021. godine).

**2. zajednički načelni i jedinstveni pretres o:**

**- Predlogu zakona o izmeni Zakona o planiranju i izgradnji,** koji je podnela Vlada (broj 011-776/21 od 29. aprila 2021. godine),

**- Predlogu zakona o izmenama i dopunama Zakona o elektronskom dokumentu, elektronskoj identifikaciji i uslugama od poverenja u elektronskom poslovanju,** koji je podnela Vlada (broj 011-775/21 od 29. aprila 2021. godine),

**- Predlogu zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti,** koji je podnela Vlada (broj 011-777/21 od 29. aprila 2021. godine),

**- Predlogu zakona o izmenama i dopunama Zakona o plovidbi i lukama na unutrašnjim vodama,** koji je podnela Vlada (broj 011-737/21 od 26. aprila 2021. godine),

**- Predlogu zakona o metrou i gradskoj železnici,** koji je podnela Vlada (broj 011-773/21 od 29. aprila 2021. godine) i

**- Predlogu zakona o potvrđivanju Sporazuma o međunarodnom povremenom prevozu putnika autobusima (Interbus sporazum) i Odluke br. 1/2011 Zajedničkog odbora osnovanog Interbus sporazumom o međunarodnom povremenom prevozu putnika autobusima,** koji je podnela Vlada (broj 011-774/21 od 29. aprila 2021. godine).

Narodna skupština je, većinom glasova (od 181 prisutnog narodnog poslanika, 172 su glasala za, a devet nije glasalo), utvrdila dnevni red Dvanaeste sednice Prvog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

1. **Predlog zakona o izmenama i dopunama Zakona o srednjem obrazovanju i vaspitanju**, koji je podnela Vlada (broj 011-771/21 od 29. aprila 2021. godine)
2. **Predlog zakona o izmenama i dopunama Zakona o zabrani diskriminacije,** koji je podnela Vlada (broj 011-742/21 od 26. aprila 2021. godine)
3. **Predlog zakona o rodnoj ravnopravnosti**, koji je podnela Vlada (broj 011-741/21 od 26. aprila 2021. godine)
4. **Predlog zakona o obnovi kulturno - istorijskog nasleđa i podsticanju razvoja Sremskih Karlovaca**, koji je podnela Skupština Autonomne pokrajine Vojvodine (broj 011-738/21 od 26. aprila 2021. godine)
5. **Predlog zakona o izmeni Zakona o planiranju i izgradnji**, koji je podnela Vlada (broj 011-776/21 od 29. aprila 2021. godine)
6. **Predlog zakona o izmenama i dopunama Zakona o elektronskom dokumentu, elektronskoj identifikaciji i uslugama od poverenja u elektronskom poslovanju**, koji je podnela Vlada (broj 011-775/21 od 29. aprila 2021. godine)
7. **Predlog zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti**, koji je podnela Vlada (broj 011-777/21 od 29. aprila 2021. godine)
8. **Predlog zakona o izmenama i dopunama Zakona o plovidbi i lukama na unutrašnjim vodama**, koji je podnela Vlada (broj 011-737/21 od 26. aprila 2021. godine)
9. **Predlog zakona o metrou i gradskoj železnici**, koji je podnela Vlada (broj 011-773/21 od 29. aprila 2021. godine)
10. **Predlog zakona o potvrđivanju Sporazuma o međunarodnom povremenom prevozu putnika autobusima (Interbus sporazum) i Odluke br. 1/2011 Zajedničkog odbora osnovanog Interbus sporazumom o međunarodnom povremenom prevozu putnika autobusima**, koji je podnela Vlada (broj 011-774/21 od 29. aprila 2021. godine)
11. **Lista kandidata za člana Saveta Regulatornog tela za elektronske medije,** koju je podneo Odbor za kulturu i informisanje (broj 02-602/21 od 28. aprila 2021. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Branko Ružić, prvi potpredsednik Vlade i ministar prosvete, nauke i tehnološkog razvoja, Gordana Čomić, ministar za ljudska i manjinska prava i društveni dijalog, Igor Mirović, predsednik pokrajinske Vlade, Mina Rolović Jočić, državni sekretar u Ministarstvu za ljudska i manjinska prava i društveni dijalog, Nina Mitić, pomoćnik ministra za ljudska i manjinska prava i društveni dijalog, Miloš Blagojević, vršilac dužnosti pomoćnika ministra prosvete, nauke i tehnološkog razvoja, Ivana Joksimović, vršilac dužnosti pomoćnika ministra za ljudska i manjinska prava i društveni dijalog, Svetlana Đorđević, samostalni savetnik u Ministarstvu za ljudska i manjinska prava i društveni dijalog, Mirjana Vlahović, rukovodilac grupe za pravne poslove, za poslove srednjeg obrazovanja i vaspitanja i obrazovanja odraslih u Ministarstvu prosvete, nauke i tehnološkog razvija i Zoran Kostić, posebni savetnik ministra prosvete, nauke i tehnološkog razvoja.

Zatim je Narodna skupština prešla na rad po utvrđenom dnevnom redu sednice, odnosno na **zajednički načelni pretres o predlozima zakona iz tačaka od 1. do 4. dnevnog reda.**

Predsednik je, saglasno članu 157. stav 2. Poslovnika, otvorio zajednički načelni pretres o:

**- Predlogu zakona o izmenama i dopunama Zakona o srednjem obrazovanju i vaspitanju,**

**- Predlogu zakona o izmenama i dopunama Zakona o zabrani diskriminacije,**

**- Predlogu zakona o rodnoj ravnopravnosti** i

**- Predlogu zakona o obnovi kulturno - istorijskog nasleđa i podsticanju razvoja Sremskih Karlovaca.**

Uvodno izlaganje o predlozima zakona podneli su predstavnici predlagača Branko Ružić, prvi potpredsednik Vlade i ministar prosvete i Igor Mirović, predsednik pokrajinske Vlade.

U zajedničkom načelnom pretresu učestvovali su narodni poslanici: Elvira Kovač, izvestilac Odbora za evropske integracije, dr Muamer Bačevac, izvestilac Odbora za ljudska i manjinska prava i ravnopravnost polova, Sandra Božić, izvestilac Odbora za kulturu i informisanje, dr Muamer Zukorlić, izvestilac Odbora za obrazovanje, nauku, tehnološki razvoj i informatičko društvo, Jelena Žarić Kovačević, izvestilac Odbora za ustavna pitanja i zakonodavstvo (nakon čijeg izlaganja se za reč javila predstavnik predlagača Gordana Čomić, ministar za ljudska i manjinska prava i društveni dijalog) Dragan D. Marković, predsednik Poslaničke grupe JEDINSTVENA SRBIJA (JS) (nakon čijeg izlaganja su se za reč i repliku javljali ministar Gordana Čomić i narodni poslanik Dragan D. Marković), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čijeg izlaganja su se za reč i repliku javljali ministar Gordana Čomić i narodni poslanik dr Muamer Zukorlić), dr Muamer Bačevac, predstavnik Poslaničke grupe Socijaldemokratska partija Srbije i dr Balint Pastor, predsednik Poslaničke grupe SAVEZ VOJVOĐANSKIH MAĐARA, posle čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova i odredila pauzu od jednog časa.

Nakon pauze, sednica je nastavljena u 15 časova i 20 minuta.

U nastavku zajedničkog načelnog pretresa učestvovali su narodni poslanici: prof. dr Žarko Obradović, predstavnik Poslaničke grupe SOCIJALISTIČKA PARTIJA SRBIJE (SPS), prof. dr Marko Atlagić, predstavnik Poslaničke grupe „Aleksandar Vučić - za našu decu“, Misala Pramenković, Selma Kučević (povodom čijeg izlaganja se za reč javila ministar Gordana Čomić), dr Milorad Mijatović (povodom čijeg izlaganja se za reč javio predsednik pokrajinske Vlade Igor Mirović), Marija Jevđić (nakon čijeg izlaganja su se za reč i repliku javljali ministar Gordana Čomić i narodni poslanik Marija Jevđić), Borisav Kovačević, Elvira Kovač, Đorđe Milićević, Aleksandar Marković, Milija Miletić, Samira Ćosović (povodom čijeg izlaganja se za reč javio ministar Branko Ružić, a replicirala mu je narodni poslanik Samira Ćosović), Zagorka Aleksić, Snežana Paunović (povodom čijeg izlaganja se za reč javila ministar Gordana Čomić), Nebojša Bakarec, Marijan Rističević i dr Aleksandra Tomić (povodom čijeg izlaganja se za reč javila ministar Gordana Čomić).

Zatim je predsednik, u skladu sa članom 98. stav 4. Poslovnika, zaključio zajednički načelni pretres o predlozima zakona iz tačaka od 1. do 4. dnevnog reda.

Prvog dana rada, sednica je završena u 19 časova i 10 minuta.

**Drugi dan rada – 19. maj 2021. godine**

Sednica je počela u 10 časova i 10 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 194 narodna poslanika, a primenom elektronskog sistema za glasanje utvrđeno je da je u sali prisutno 117 narodnih poslanika i da postoje uslovi za rad.

Predsednik je obavestio da su sprečeni da sednici prisustvuju narodni poslanici Jelisaveta Veljković i Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Svetozar Andrić, Dušan Bajatović, Arđend Bajrami, dr Dragana Barišić, Nadire Bećiri, dr Marko Bogdanović, Slaviša Bulatović, Nevena Veinović, Sonja Vlahović, Nikola Vojinović, Mladen Grujić, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Enis Imamović, Krsto Janjušević, Marija Jevđić, doc. dr Mihailo Jokić, Šaip Kamberi, Dragomir Karić, Jovan Kolundžija, Đorđe Komlenski, Marijana Krajnović, Selma Kučević, Sofija Maksimović, Dragan D. Marković, Jelena Mijatović, Marko Mladenović, Olivera Nedeljković, Slađana Nikolić, Jasmina Obradović, Biljana Pantović Pilja, Zoltan Pek, Goran Pekarski, Mira Petrović, Ivana Popović, Milena Popović, Misala Pramenković, dr Ljubinko Rakonjac, Ivan Tasovac, Smilja Tišma, Nenad Filipović, Mirsad Hodžić, Aleksandar Čotrić, Ljiljana Kuzmanović-Vujaković, Nikola Kožović i Predrag Milošević.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju: Tomislav Momirović, ministar građevinarstva, saobraćaja i infrastrukture, Tatjana Matić, ministar trgovine, turizma i telekomunikacije, Aleksandra Damjanović i Biljana Popović, državni sekretari u Ministarstvu građevinarstva, saobraćaja i infrastrukture, Miloš Cvetanović, državni sekretar u Ministarstvu trgovine, turizma i telekomunikacije, Branislava Popović, Danica Uskoković, Milan Petrović i Veljko Kovačević, vršioci dužnosti pomoćnika ministra građevinarstva, saobraćaja i infrastrukture, Natalija Radoja, šef Odseka za regulativu, analizu i planiranje u oblasti informacionog društva u Ministarstvu trgovine, turizma i telekomunikacija i Milan Vojvodić, šef Odseka za informacionu bezbednost i elektronsko poslovanje u Ministarstvu trgovine, turizma i telekomunikacija.

Zatim je Narodna skupština nastavila rad i prešla na **zajednički načelni i jedinstveni pretres o predlozima zakona iz tačaka od 5. do 10. dnevnog reda.**

Predsednik je, saglasno čl. 157. stav 1. i 170, a shodno članu 157. stav 2. Poslovnika, otvorio zajednički načelni i jedinstveni pretres o:

**- Predlogu zakona o izmeni Zakona o planiranju i izgradnji**,

**- Predlogu zakona o izmenama i dopunama Zakona o elektronskom dokumentu, elektronskoj identifikaciji i uslugama od poverenja u elektronskom poslovanju**,

**- Predlogu zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti**,

**- Predlogu zakona o izmenama i dopunama Zakona o plovidbi i lukama na unutrašnjim vodama**,

**- Predlogu zakona o metrou i gradskoj železnici** i

**- Predlogu zakona o potvrđivanju Sporazuma o međunarodnom povremenom prevozu putnika autobusima (Interbus sporazum) i Odluke br. 1/2011 Zajedničkog odbora osnovanog Interbus sporazumom o međunarodnom povremenom prevozu putnika autobusima.**

Uvodno izlaganje o predlozima zakona podneo je predstavnik predlagača Tomislav Momirović, ministar građevinarstva, saobraćaja i infrastrukture.

U zajedničkom načelnom i jedinstvenom pretresu, učestvovali su narodni poslanici: Jelena Žarić Kovačević, izvestilac Odbora za ustavna pitanja i zakonodavstvo, Dejan Kesar, izvestilac Odbora prostorno planiranje, saobraćaj, infrastrukturu i telekomunikacije, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (povodom čijeg izlaganja se za reč javio ministar Tomislav Momirović), Branimir Jovanović, predsednik Poslaničke grupe Socijaldemokratska partija Srbije i Vojislav Vujić, predstavnik Poslaničke grupe JEDINSTVENA SRBIJA (JS).

\*

\* \*

Narodna skupština je, saglasno članu 88. stav 1. tačka 2. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da su prestali mandati, pre isteka vremena na koje su izabrani, narodnim poslanicima Ljubu Petroviću i prof. dr Predragu Markoviću, danom podnošenja ostavke.

Saglasno Zakonu o izboru narodnih poslanika, izvršiće se popunjavanje upražnjenih poslaničkih mesta u Narodnoj skupštini.

\* \*

\*

U nastavku zajedničkog načelnog i jedinstvenog pretresa učestvovali su ministar Tomislav Momirović i narodni poslanici: Milutin Mrkonjić, predstavnik Poslaničke grupe SOCIJALISTIČKA PARTIJA SRBIJE (SPS) (potom su se za reč i repliku javili ministar Tomislav Momirović i narodni poslanik Milutin Mrkonjić), hadži Milorad Stošić, predstavnik Poslaničke grupe PUPS - „Tri P“, Katarina Rakić, predstavnik Poslaničke grupe „Aleksandar Vučić - za našu decu“ (povodom čijeg izlaganja se za reč javio ministar Tomislav Momirović, a zatim su uzajamno replicirali narodni poslanici Milutin Mrkonjić i Katarina Rakić, nakon čega je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Samir Tandir (povodom čijeg izlaganja se za reč javio ministar Tomislav Momirović, a replicirao mu je narodni poslanik Samir Tandir), Samira Ćosović, Slavenko Unković, Vladan Zagrađanin, Aleksandar Mirković (povodom čijeg izlaganja se za reč javio ministar Tomislav Momirović), Jasmina Karanaci i Uglješa Marković, posle čega je predsedavajuća odredila pauzu u trajanju od jednog časa.

Nakon pauze, sednica je nastavljena u 15 časova i 15 minuta.

U nastavku zajedničkog načelnog i jedinstvenog pretresa učestvovali su narodni poslanici: Veroljub Arsić (povodom čijeg izlaganja se za reč javio ministar Tomislav Momirović), Dijana Radović, Ljiljana Malušić, Justina Pupin Košćal, Maja Grbić, Ivan Ribać, Vesna Krišanov, Tomislav Janković, Sandra Joković, Milica Obradović, Boris Bursać i Viktor Jevtović.

Zatim je predsedavajući Radovan Tvrdišić, potpredsednik Narodne skupštine, u skladu sa članom 98. stav 4. Poslovnika, zaključio zajednički načelni i jedinstveni pretres o predlozima zakona iz tačaka od 5. do 10. dnevnog reda.

Zatim je Narodna skupština nastavila rad i prešla na pretres o **11. tački dnevnog reda - LISTI KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE.**

Predsedavajući Radovan Tvrdišić, potpredsednik Narodne skupštine, saglasno članu 192. stav 3. Poslovnika, otvorio je pretres o Listi kandidata.

U pretresu su učestvovali narodni poslanici: prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (nakon čega su se, za reč po Poslovniku, javili narodni poslanici: dr Muamer Bačevac - ukazao na povrede čl. 105. i 106. Poslovnika, a objašnjenje je dao predsedavajući dr Vladimir Orlić, potpredsednik Narodne skupštine, prof. dr Jahja Fehratović – ukazao na povredu člana 108. Poslovnika, a objašnjenje je dao predsedavajući, dr Muamer Bačevac – ukazao na povredu člana 109. Poslovnika, a objašnjenje je dao predsedavajući i prof. dr Jahja Fehratović – ukazao na povredu člana 103. Poslovnika, a objašnjenje je dao predsedavajući, a zatim se za reč javila narodni poslanik Sandra Božić, izvestilac Odbora za kulturu i informisanje), Nataša Mihailović-Vacić, zamenik predsednika Poslaničke grupe Socijaldemokratska partija Srbije, mr Đorđe Kosanić, predstavnik Poslaničke grupe JEDINSTVENA SRBIJA (JS), Snežana Paunović, zamenik predsednika Poslaničke grupe SOCIJALISTIČKA PARTIJA SRBIJE (SPS) i Jelena Obradović, predstavnik Poslaničke grupe „Aleksandar Vučić - Za našu decu“.

Drugog dana rada, sednica je završena u 18 časova i 45 minuta.

**Treći dan rada – 20. maj 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 113 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva poljoprivrede, šumarstva i vodoprivrede i nadležnih inspekcijskih službi, Šaip Kamberi, predsednik Poslaničke grupe UJEDINjENA DOLINA - SDA SANDžAKA - od ministra zdravlja i predsednika Vlade, Života Starčević, zamenik predsednika Poslaničke grupe JEDINSTVENA SRBIJA (JS) - od Republičkog javnog tužilaštva, Zoltan Pek, predstavnik Poslaničke grupe SAVEZ VOJVOĐANSKIH MAĐARA - od ministra građevinarstva, saobraćaja i infrastrukture, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) – od predsednika Vlade i Miloš Terzić, predstavnik Poslaničke grupe „Aleksandar Vučić - za našu decu“ - od Ministarstva odbrane.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnih poslanika radi popune upražnjenih poslaničkih mesta u Narodnoj skupštini i Izveštaja Odbora za administrativno-budžetska i mandatno-imunitetska pitanja, konstatovala potvrđivanje mandata narodnim poslanicima Dunji Simonović Bratić i mr Dejanu Radenkoviću, izabranim sa izborne liste „IVICA DAČIĆ –Socijalistička partija Srbije (SPS), Jedinstvena Srbija (JS) – Dragan Marković Palma“.

Zatim su narodni poslanici Dunja Simonović Bratić i mr Dejan Radenković, saglasno članu 17. Zakona o Narodnoj skupštini, položili zakletvu, nakon čega im je predsednik čestitao na izboru i poželeo uspeh u budućem radu.

\* \*

\*

Predsednik je obavestio da su sprečeni da sednici prisustvuju narodni poslanici Jelisaveta Veljković i Đuro Perić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Svetozar Andrić, Dušan Bajatović, Arđend Bajrami, dr Dragana Barišić, Nevena Veinović, Nikola Vojinović, Milimir Vujadinović, prof. dr Zoran Dragišić, Vladimir Đukanović, Milan Đurica, Ninoslav Erić, Ilija Životić, Marko Zeljug, dr Muamer Zukorlić, Krsto Janjušević, Ana Karadžić, Dragomir Karić, Jovan Kolundžija, Marijana Krajnović, Sofija Maksimović, Marko Mladenović, Olivera Nedeljković, Mira Petrović, Milena Popović, Misala Pramenković, Marina Raguš, Samir Tandir, Duško Tarbuk, Ivan Tasovac, Radovan Tvrdišić, Smilja Tišma, Nenad Filipović, Arpad Fremond, Ljiljana Kuzmanović-Vujaković, Marina Mirković, Mina Kitanović i Nikola Kožović.

Zatim je Narodna skupština nastavila pretres o **11. tački dnevnog reda - LISTI KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE.**

U nastavku pretresa učestvovali su narodni poslanici: Milija Miletić, dr Muamer Bačevac, Jelena Mihailović, prof. dr Marko Atlagić, Danijela Veljović, Uglješa Marković, Marijan Rističević (nakon čijeg izlaganja je predsedavajuća Elvira Kovač, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Đorđe Milićević, Veroljub Arsić i Adam Šukalo, posle čega je predsedavajuća, u skladu sa članom 98. stav 4. Poslovnika, zaključila pretres o Listi kandidata.

Predsedavajuća je, saglasno članu 90. stav 1. Poslovnika, obavestila da su pozvani da sednici prisustvuju: Gordana Čomić, ministar za ljudska i manjinska prava i društveni dijalog, Mina Rolović Jočić, državni sekretar u Ministarstvu za ljudska i manjinska prava i društveni dijalog, Nina Matić, pomoćnik ministra za ljudska i manjinska prava i društveni dijalog, Ivana Joksimović, vršilac dužnosti pomoćnika ministra za ljudska i manjinska prava i društveni dijalog i Svetlana Đorđević, samostalni savetnik u Ministarstvu za ljudska i manjinska prava i društveni dijalog.

Zatim je Narodna skupština prešla na pretres u pojedinostima o **2. tački dnevnog reda – PREDLOGU ZAKONA O IZMENAMA I DOPUNAMA ZAKONA O ZABRANI DISKRIMINACIJE.**

Predsedavajuća Elvira Kovač, potpredsednik Narodne skupštine, saglasno članu 157. stav 3. Poslovnika, otvorila je pretres Predloga zakona u pojedinostima.

Sastavni deo Predloga zakona postali su amandmani narodnih poslanika Đorđa Komlenskog na član 7. i Jelene Žarić Kovačević na čl. 20. i 27, kao i Odbora za ljudska i manjinska prava i ravnopravnost polova na čl. 7. i 15.

U pretresu o Amandmanu na član 2. koji je podneo narodni poslanik Đorđe Komlenski, učestvovali su podnosilac Amandmana (povodom čijeg izlaganja se za reč javila predstavnik predlagača Gordana Čomić, ministar za ljudska i manjinska prava i društveni dijalog) i narodni poslanici prof. dr Vladimir Marinković (povodom čijeg izlaganja se za reč javila ministar Gordana Čomić) i Života Starčević.

U pretresu o Amandmanu na član 3. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 5. koji je podneo narodni poslanik Đorđe Komlenski, učestvovali su podnosilac Amandmana (povodom čijeg izlaganja se za reč javila ministar Gordana Čomić) i narodni poslanik Uglješa Mrdić.

U pretresu o Amandmanu na član 6. koji je podneo narodni poslanik Đorđe Komlenski, učestvovali su podnosilac Amandmana i narodni poslanik Dragan Šormaz.

U pretresu o Amandmanu na član 7. koji je podneo narodni poslanik Đorđe Komlenski, učestvovao je narodni poslanik Srbislav Filipović.

U pretresu o Amandmanu na član 7. koji je podneo Odbor za ljudska i manjinska prava i ravnopravnost polova, učestvovali su ministar Gordana Čomić i narodni poslanik Sanja Jefić Branković.

U pretresu o Amandmanu na član 9. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić, a replicirao joj je narodni poslanik Đorđe Komlenski) i narodni poslanici Sanja Jević Branković (povodom čijeg izlaganja se za reč javila ministar Gordana Čomić) i Nataša Mihailović - Vacić (povodom čijeg izlaganja se za reč javila ministar Gordana Čomić, a replicirala joj je narodni poslanik Nataša Mihailović - Vacić).

U pretresu o Amandmanu na član 16. sa ispravkom, koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 22. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 27. koji je podnela narodni poslanik Jelena Žarić Kovačević, učestvovala je ministar Gordana Čomić.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini i odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

Zatim je Narodna skupština nastavila rad i prešla na pretres u pojedinostima o **3. tački dnevnog reda – PREDLOGU ZAKONA O RODNOJ RAVNOPRAVNOSTI.**

Predsednik je, saglasno članu 157. stav 3. Poslovnika, otvorio pretres Predloga zakona u pojedinostima.

Narodni poslanik Đorđe Komlenski pisanim putem povukao je amandmane na naziv iznad član 3, naziv iznad člana 5, naziv glave II, naziv iznad člana 8, naziv glave III, naziv iznad člana 14, naziv iznad člana 19, naziv iznad člana 35, naziv odeljka 4, naziv odeljka 5, naziv odeljka 6, naziv odeljka 8, naziv odeljka 9, naziv odeljka 10, naziv odeljka 11, naziv odeljka 13, naziv odeljka 14, naziv glave VII, naziv iznad člana 62, naziv iznad člana 63, naziv iznad člana 64, naziv glave VIII, naziv iznad člana 65. i naziv iznad člana 66.

Sastavni deo Predloga zakona postali su amandmani narodnih poslanika Sandre Božić na čl. 1, 6, 14. i 37. i Snežane Paunović na čl. 3, 4, 6,10, 13, 27, 36, 37, na naslov iznad člana 51. i član 51, 53, 60, 65. i 68.

U pretresu o Amandmanu na Naziv Predloga zakona koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila predstavnik predlagača Gordana Čomić, ministar za ljudska i manjinska prava i društveni dijalog).

U pretresu o Amandmanu na član 1. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 1. koji je podnela narodni poslanik Sandra Božić, učestvovala je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 3. koji je podnela narodni poslanik Snežana Paunović, učestvovala je podnosilac Amandmana (povodom čijeg izlaganja se za reč javila ministar Gordana Čomić).

U pretresu o Amandmanu na član 4. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić kojoj je replicirao narodni poslanik Đorđe Komlenski, a zatim se za reč ponovo javila ministar Gordana Čomić).

U pretresu o Amandmanu na član 4. koji je podnela narodni poslanik Snežana Paunović, učestvovala je podnosilac Amandmana.

U pretresu o Amandmanu na član 6. koji je podnela narodni poslanik Snežana Paunović, učestvovala je podnosilac Amandmana.

U pretresu o Amandmanu na član 10. koji je podnela narodni poslanik Snežana Paunović, učestvovala je podnosilac Amandmana.

U pretresu o Amandmanu na član 13. koji je podnela narodni poslanik Snežana Paunović, učestvovala je podnosilac Amandmana (povodom čijeg izlaganja se za reč javila ministar Gordana Čomić, a replicirala joj je narodni poslanik Snežana Paunović).

U pretresu o Amandmanu na član 25. koji je podneo narodni poslanik Đorđe Komlenski, učestvovao je podnosilac Amandmana (nakon čega su se za reč i repliku javljali ministar Gordana Čomić i narodni poslanik Đorđe Komlenski).

U pretresu o Amandmanu na član 27. koji je podnela narodni poslanik Snežana Paunović, učestvovala je podnosilac Amandmana.

U pretresu o Amandmanu na član 29. koji je podneo narodni poslanik Đorđe Komlenski, učestvovao je podnosilac Amandmana (povodom čijeg izlaganja se za reč javila ministar Gordana Čomić, kojoj je replicirao narodni poslanik Đorđe Komlenski, a zatim se za reč ponovo javila ministar Gordana Čomić).

U pretresu o Amandmanu na naziv odeljka 5. iznad člana 39. i član 39, sa ispravkom, koji je podneo narodni poslanik Đorđe Komlenski učestvovali su podnosilac Amandmana i narodni poslanici Danijela Veljović (povodom čijeg izlaganja se za reč javila ministar Gordana Čomić), Dragan Šormaz (povodom čijeg izlaganja se za reč javila ministar Gordana Čomić), Snežana Paunović i mr Danijela Vujičić.

U pretresu o Amandmanu na naziv odeljka 10. iznad člana 44. i član 44, sa ispravkom, koji je podneo narodni poslanik Đorđe Komlenski učestvovao je podnosilac Amandmana (povodom čijeg izlaganja se za reč javila ministar Gordana Čomić kojoj je replicirao narodni poslanik Đorđe Komlenski, a zatim se za reč ponovo javila ministar Gordana Čomić).

U pretresu o Amandmanu na član 51. koji je podnela narodni poslanik Snežana Paunović, učestvovala je podnosilac Amandmana (povodom čijeg izlaganja se za reč javila ministar Gordana Čomić, a replicirala joj je narodni poslanik Snežana Paunović).

U pretresu o Amandmanu na član 65. koji je podnela narodni poslanik Snežana Paunović, učestvovali su podnosilac Amandmana i narodni poslanik Nataša Mihailović - Vacić.

U pretresu o Amandmanu na član 68. koji je podnela narodni poslanik Snežana Paunović, učestvovala je podnosilac Amandmana.

U pretresu o Amandmanu na član 76. koji je podneo narodni poslanik Đorđe Komlenski, učestvovao je narodni poslanik Jovan Palalić.

U pretresu o Amandmanu na član 77. koji je podneo narodni poslanik Đorđe Komlenski, učestvovali su podnosilac Amandmana i narodni poslanici Milan Jugović i Miodrag Linta.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona u načelu, pojedinostima i u celini.

Potom je Narodna skupština prešla na pretres u pojedinostima o **4. tački dnevnog reda – PREDLOGU ZAKONA O OBNOVI KULTURNO - ISTORIJSKOG NASLEĐA I PODSTICANjU RAZVOJA SREMSKIH KARLOVACA.**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postali su amandmani Odbora za kulturu i informisanje na čl. 10. i 15.

U pretresu o Amandmanu na član 15. koji je podneo Odbor za kulturu i informisanje, učestvovali su narodni poslanici Jadranka Jovanović i Milija Miletić.

Zatim je predsedavajući zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Potom je Narodna skupština prešla na pretres u pojedinostima o **5. tački dnevnog reda –** **PREDLOGU ZAKONA O IZMENI ZAKONA O PLANIRANjU I IZGRADNjI.**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postao je Amandman narodnih poslanika Katarine Rakić, Gorana Pekarskog, Gorana Spasojevića, Adrijane Pupovac, Nikole Vojinovića i Milosava Milojevića na član 3, sa ispravkom.

U pretresu o Amandmanu na član 3, sa ispravkom, koji su zajedno podneli narodni poslanici Katarina Rakić, Goran Pekarski, Goran Spasojević, Adrijana Pupovac, Nikola Vojinović i Milosav Milojević, učestvovali su narodni poslanici Katarina Rakić, Samira Ćosović i Milija Miletić.

Zatim je predsedavajući zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Predsedavajući je, saglasno članu 87. stav 5. Poslovnika, odredio četvrtak, 20. maj 2021. godine, sa početkom u 18,00 časova, kao Dan za glasanje o tačkama dnevnog reda Dvanaeste sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 178 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O SREDNjEM OBRAZOVANjU I VASPITANjU**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 181 prisutnog narodnog poslanika, 180 je glasalo za, a jedan nije glasao), usvojila Predlog zakona o izmenama i dopunama Zakona o srednjem obrazovanju i vaspitanju, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O ZABRANI DISKRIMINACIJE**

Narodna skupština je, većinom glasova (od 185 prisutnih narodnih poslanika, 165 je glasalo za, šest protiv, jedan se uzdržao, a 13 nije glasalo), prihvatila Predlog zakona, u načelu.

Narodna skupština nije prihvatila amandmane narodnog poslanika Đorđa Komlenskog na član 2. (od 185 prisutnih narodnih poslanika, sedam je glasalo za, a 178 nije glasalo), na član 3. (od 185 prisutnih narodnih poslanika, sedam je glasalo za, a 178 nije glasalo), na član 5. (od 185 prisutnih narodnih poslanika, sedam je glasalo za, a 178 nije glasalo), na član 6. (od 185 prisutnih narodnih poslanika, sedam je glasalo za, a 178 nije glasalo), na član 9. (od 185 prisutnih narodnih poslanika, šest je glasalo za, a 179 nije glasalo),na član 16. sa ispravkom (od 185 prisutnih narodnih poslanika, pet je glasalo za, a 180 nije glasalo) i na član 22. (od 185 prisutnih narodnih poslanika, četiri su glasala za, a 181 nije glasao).

Narodna skupština je, većinom glasova (od 185 prisutnih narodnih poslanika, 173 su glasala za, šest protiv, a šest nije glasalo), usvojila Predlog zakona o izmenama i dopunama Zakona o zabrani diskriminacije, u celini.

**3. tačka dnevnog reda – PREDLOG ZAKONA O RODNOJ RAVNOPRAVNOSTI**

Narodna skupština je, većinom glasova (od 185 prisutnih narodnih poslanika, 166 je glasalo za, četiri protiv, jedan se uzdržao, a 14 nije glasalo), prihvatila Predlog zakona, u načelu.

Narodna skupština nije prihvatila amandmane narodnog poslanika Đorđa Komlenskog na naziv Predloga zakona (od 185 prisutnih narodnih poslanika, pet je glasalo za, a 180 nije glasalo), na član 1. (od 185 prisutnih narodnih poslanika, pet je glasalo za, a 180 nije glasalo), na član 2. (od 185 prisutnih narodnih poslanika, sedam je glasalo za, a 178 nije glasalo), na naziv iznad člana 3. i član 3, sa ispravkom (od 185 prisutnih narodnih poslanika, pet je glasalo za, a 180 nije glasalo), na član 4. (od 185 prisutnih narodnih poslanika, pet je glasalo za, a 180 nije glasalo), na naziv iznad člana 5. i član 5, sa ispravkom (od 185 prisutnih narodnih poslanika, pet je glasalo za, a 180 nije glasalo), na član 6. (od 185 prisutnih narodnih poslanika, pet je glasalo za, a 180 nije glasalo), na naziv glave II iznad člana 7. i član 7, sa ispravkom (od 185 prisutnih narodnih poslanika, pet je glasalo za, a 180 nije glasalo), na naziv iznad člana 8. i član 8, sa ispravkom (od 185 prisutnih narodnih poslanika, pet je glasalo za, a 180 nije glasalo), na član 9. (od 185 prisutnih narodnih poslanika, pet je glasalo za, a 180 nije glasalo), na član 10. (od 185 prisutnih narodnih poslanika, šest je glasalo za, a 179 nije glasalo), na član 11. (od 185 prisutnih narodnih poslanika, šest je glasalo za, a 179 nije glasalo), na naziv glave III iznad člana 13. i član 13, sa ispravkom (od 186 prisutnih narodnih poslanika, šest je glasalo za, a 180 nije glasalo), na naziv iznad člana 14. i član 14, sa ispravkom (od 186 prisutnih narodnih poslanika, pet je glasalo za, a 181 nije glasao), na član 16. (od 186 prisutnih narodnih poslanika, osam je glasalo za, a 178 nije glasalo), na član 17. (od 186 prisutnih narodnih poslanika, šest je glasalo za, a 180 nije glasalo), na član 18. (od 186 prisutnih narodnih poslanika, sedam je glasalo za, jedan protiv, a 178 nije glasalo), na naziv iznad člana 19. i član 19, sa ispravkom (od 186 prisutnih narodnih poslanika, sedam je glasalo za, a 179 nije glasalo), na član 20. (od 186 prisutnih narodnih poslanika, sedam je glasalo za, a 179 nije glasalo), na član 25. (od 186 prisutnih narodnih poslanika, sedam je glasalo za, a 179 nije glasalo), na član 27. (od 186 prisutnih narodnih poslanika, šest je glasalo za, a 180 nije glasalo), na član 28. (od 186 prisutnih narodnih poslanika, pet je glasalo za, a 181 nije glasao), na član 29. (od 186 prisutnih narodnih poslanika, pet je glasalo za, a 181 nije glasao), na naziv iznad člana 33. (od 186 prisutnih narodnih poslanika, sedam je glasalo za, a 179 nije glasalo), na naziv iznad člana 35. i član 35, sa ispravkom (od 186 prisutnih narodnih poslanika, šest je glasalo za, a 180 nije glasalo), na član 37. (od 186 prisutnih narodnih poslanika, sedam je glasalo za, a 179 nije glasalo), na naziv odeljka 4. iznad člana 38. i član 38, sa ispravkom (od 186 prisutnih narodnih poslanika, osam je glasalo za, a 178 nije glasalo), na naziv odeljka 5. iznad člana 39. i član 39, sa ispravkom (od 186 prisutnih narodnih poslanika, šest je glasalo za, a 180 nije glasalo), na naziv odeljka 6. iznad člana 40. i član 40, sa ispravkom (od 186 prisutnih narodnih poslanika, pet je glasalo za, a 181 nije glasao), na naziv odeljka 7. (od 186 prisutnih narodnih poslanika, sedam je glasalo za, a 179 nije glasalo), na naziv odeljka 8. iznad člana 42. i član 42, sa ispravkom (od 186 prisutnih narodnih poslanika, pet je glasalo za, a 181 nije glasao), na naziv odeljka 9. iznad člana 43. i član 43, sa ispravkom (od 186 prisutnih narodnih poslanika, sedam je glasalo za, a 179 nije glasalo), na naziv odeljka 10. iznad člana 44. i član 44, sa ispravkom (od 186 prisutnih narodnih poslanika, osam je glasalo za, a 178 nije glasalo), na naziv odeljka 11. iznad člana 45. i član 45, sa ispravkom (od 186 prisutnih narodnih poslanika, sedam je glasalo za, a 179 nije glasalo), na naziv odeljka 12. (od 186 prisutnih narodnih poslanika, šest je glasalo za, a 180 nije glasalo), na naziv odeljka 13. iznad člana 47. i naziv člana 47, sa ispravkom (od 186 prisutnih narodnih poslanika, šest je glasalo za, a 180 nije glasalo), na naziv odeljka 14. iznad člana 48. i član 48, sa ispravkom (od 186 prisutnih narodnih poslanika, sedam je glasalo za, a 179 nije glasalo), na naziv glave VI (od 186 prisutnih narodnih poslanika, sedam je glasalo za, a 179 nije glasalo), na član 55. (od 186 prisutnih narodnih poslanika, pet je glasalo za, a 181 nije glasao), na član 57. (od 186 prisutnih narodnih poslanika, šest je glasalo za, a 180 nije glasalo), na naziv glave VII iznad člana 59. i član 59, sa ispravkom (od 186 prisutnih narodnih poslanika, sedam je glasalo za, a 179 nije glasalo), na član 60. (od 186 prisutnih narodnih poslanika, sedam je glasalo za, a 179 nije glasalo), na naziv iznad člana 62. i član 62, sa ispravkom (od 186 prisutnih narodnih poslanika, sedam je glasalo za, a 179 nije glasalo), na naziv iznad člana 63. i član 63, sa ispravkom (od 186 prisutnih narodnih poslanika, šest je glasalo za, a 180 nije glasalo), na naziv iznad člana 64. i član 64, sa ispravkom (od 186 prisutnih narodnih poslanika, pet je glasalo za, a 181 nije glasao), na naziv glave VIII iznad člana 65, naziv člana 65. i član 65, sa ispravkom (od 186 prisutnih narodnih poslanika, šest je glasalo za, a 180 nije glasalo), na naziv iznad člana 66. i član 66, sa ispravkom (od 186 prisutnih narodnih poslanika, šest je glasalo za, a 180 nije glasalo), na član 68. (od 186 prisutnih narodnih poslanika, šest je glasalo za, a 180 nije glasalo), na član 71. (od 186 prisutnih narodnih poslanika, sedam je glasalo za, a 179 nije glasalo), na član 73. (od 186 prisutnih narodnih poslanika, sedam je glasalo za, a 179 nije glasalo), na član 76. (od 186 prisutnih narodnih poslanika, pet je glasalo za, a 181 nije glasao) i na član 77. (od 186 prisutnih narodnih poslanika, sedam je glasalo za, a 179 nije glasalo).

Narodna skupština je, većinom glasova (od 186 prisutnih narodnih poslanika, 163 su glasala za, deset protiv, dva su se uzdržala, a 11 nije glasalo), usvojila Predlog zakona o rodnoj ravnopravnosti, u celini.

**4. tačka dnevnog reda – PREDLOG ZAKONA O OBNOVI KULTURNO - ISTORIJSKOG NASLEĐA I PODSTICANjU RAZVOJA SREMSKIH KARLOVACA**

Pošto je Narodna skupština obavila pretres Predloga zakona u načelu i pojedinostima, a s obzirom na to da su podneti amandmani postali sastavni deo Predloga zakona, Narodna skupština je odlučivala samo o Predlogu zakona u celini.

Narodna skupština je, jednoglasno (od 187 prisutnih narodnih poslanika, 187 je glasalo za), usvojila Predlog zakona o obnovi kulturno - istorijskog nasleđa i podsticanju razvoja Sremskih Karlovaca, u celini.

**5. tačka dnevnog reda – PREDLOG ZAKONA O IZMENI ZAKONA O PLANIRANjU I IZGRADNjI**

Narodna skupština je, većinom glasova (od 187 prisutnih narodnih poslanika, 186 je glasalo za, a jedan nije glasao), prihvatila Predlog zakona, u načelu.

Narodna skupština je, većinom glasova (od 187 prisutnih narodnih poslanika, 185 je glasalo za, a dva nisu glasala), posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja.

Narodna skupština je većinom glasova (od 187 prisutnih narodnih poslanika, 185 je glasalo za, a dva nisu glasala), usvojila Predlog zakona o izmeni Zakona o planiranju i izgradnji, u celini.

**6. tačka dnevnog reda – PREDLOG ZAKONA O IZMENAMA I DOPUNAMA ZAKONA O ELEKTRONSKOM DOKUMENTU, ELEKTRONSKOJ IDENTIFIKACIJI I USLUGAMA OD POVERENjA U ELEKTRONSKOM POSLOVANjU**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, većinom glasova (od 186 prisutnih narodnih poslanika, 184 su glasala za, a dva nisu glasala), usvojila Predlog zakona o izmenama i dopunama Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, u celini.

**7. tačka dnevnog reda – PREDLOG ZAKONA O IZMENAMA I DOPUNAMA ZAKONA O POSEBNIM USLOVIMA ZA REALIZACIJU PROJEKTA IZGRADNjE STANOVA ZA PRIPADNIKE SNAGA BEZBEDNOSTI**

Narodna skupština je, većinom glasova (od 186 prisutnih narodnih poslanika, 185 je glasalo za, a jedan nije glasao), prihvatila Predlog zakona, u načelu.

Narodna skupština je posebno odlučila da postoje naročito opravdani razlozi za stupanje zakona na snagu u roku kraćem od osam dana od dana njegovog objavljivanja, većinom glasova (od 186 prisutnih narodnih poslanika, 184 su glasala za, a dva nisu glasala).

Narodna skupština je, većinom glasova (od 186 prisutnih narodnih poslanika, 185 je glasalo za, a jedan nije glasao), usvojila Predlog zakona o izmenama i dopunama Zakona o posebnim uslovima za realizaciju projekta izgradnje stanova za pripadnike snaga bezbednosti, u celini.

**8. tačka dnevnog reda – PREDLOG ZAKONA O IZMENAMA I DOPUNAMA ZAKONA O PLOVIDBI I LUKAMA NA UNUTRAŠNjIM VODAMA**

Pošto je Narodna skupština obavila zajednički načelni i jedinstveni pretres o predlozima zakona iz tačaka od 8. do 10. dnevnog reda, a s obzirom na to da na predloge zakona nisu podneti amandmani Narodna skupština je, saglasno članu 160. stav 3. Poslovnika, odlučivala samo o predlozima zakona u celini.

Narodna skupština je, većinom glasova (od 186 prisutnih narodnih poslanika, 184 su glasala za, a dva nisu glasala), usvojila Predlog zakona o izmenama i dopunama Zakona o plovidbi i lukama na unutrašnjim vodama, u celini.

**9. tačka dnevnog reda – PREDLOG ZAKONA O METROU I GRADSKOJ ŽELEZNICI**

Narodna skupština je, većinom glasova (od 186 prisutnih narodnih poslanika, 185 je glasalo za, a jedan nije glasao), usvojila Predlog zakona o metrou i gradskoj železnici, u celini.

**10. tačka dnevnog reda – PREDLOG ZAKONA O POTVRĐIVANjU SPORAZUMA O MEĐUNARODNOM POVREMENOM PREVOZU PUTNIKA AUTOBUSIMA (INTERBUS SPORAZUM) I ODLUKE BR. 1/2011 ZAJEDNIČKOG ODBORA OSNOVANOG INTERBUS SPORAZUMOM O MEĐUNARODNOM POVREMENOM PREVOZU PUTNIKA AUTOBUSIMA**

Narodna skupština je, većinom glasova (od 186 prisutnih narodnih poslanika, 182 su glasala za, a četiri nisu glasala), usvojila Predlog zakona o potvrđivanju Sporazuma o međunarodnom povremenom prevozu putnika autobusima (Interbus sporazum) i Odluke br. 1/2011 Zajedničkog odbora osnovanog Interbus sporazumom o međunarodnom povremenom prevozu putnika autobusima, u celini.

**11. tačka dnevnog reda – LISTA KANDIDATA ZA ČLANA SAVETA REGULATORNOG TELA ZA ELEKTRONSKE MEDIJE**

Narodna skupština je, većinom glasova svih narodnih poslanika (od 187 prisutnih narodnih poslanika, 161 je glasao za, a 26 nije glasalo), izabrala Milorada Vukašinovića za člana Saveta Regulatornog tela za elektronske medije, na predlog nadležnog odbora Skupštine Autonomne pokrajine Vojvodine.

Narodna skupština nije izabrala Gorana Erora za člana Saveta Regulatornog tela za elektronske medije, na predlog nadležnog odbora Skupštine Autonomne pokrajine Vojvodine (od 187 prisutnih narodnih poslanika, 28 je glasalo za, a 159 nije glasalo).

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik je, saglasno članu 102. Poslovnika, zaključio Dvanaestu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 15 minuta.

GENERALNI SEKRETAR PREDSEDNIK

 Veljko Odalović Ivica Dačić